Bujumbura

Bujumbura (hač do lěta 1962 Usumbura) je najwjetše město a bě hač do lěta 2018 tež stolica srjedźoafriskeho kraja Burundi. Leži na zapadźe kraja při Tanganjikaskim jězorje we wysokosći wot 780 metrow a ma wokoło 1,1 milion wobydlerjow. Hospodarske a zarjadniske srjedźišćo Burundija namaka so něhdźe 370 kilometrow južnje ekwatora, tuž je klima cyłolětnje relatiwnje ćopła - přerězne maksimalne temperatury leža pola 28 do 31 °C; minimalne pola 17 do 19 °C.

W lěće 1889 załožichu němscy kolonialisća na městnje burskeje wsy wojersku stražu Marienheim, kotraž wuwiwaše so k małemu městačku. Hač do lěta 1916 bě Bujumbura dźěl Němskeje wuchodneje Afriki, po prěnjej swětowej wójnje bywaše k stolicy belgiskeho mandatneho kraja Ruanda-Urundi. Wot njewotwisnosće stata Burundija w lěće 1962 je Bujumbura jeho stolica.

Bujumbura ma mjezynarodne lětanišćo a wot lěta 1960 tež uniwersitu.

 Wotkaz 

Kategorija:Stolica w Africe